
PROPOSTA GĦAL DEĊIŻJONI TAL-PARLAMENT EWROPEW
dwar it-talba għat-tneħħija tal-immunità ta’ Alessandra Moretti
(2025/2064(IMM))
Il-Parlament Ewropew,
–	wara li kkunsidra t-talba għat-tneħħija tal-immunità ta’ Alessandra Moretti, imressqa fis-27 ta’ Frar 2025 mis-Servizz tal-Protokoll tas-Servizz Pubbliku Federali Belġjan għall-Affarijiet Barranin, il-Kummerċ Barrani u l-Kooperazzjoni għall-Iżvilupp, li bagħat talba mill-Uffiċċju tal-Prosekutur Federali Belġjan b’rabta mal-proċedimenti kriminali li għandhom jinbdew kontriha, u mħabbra fil-Parlament fl-10 ta’ Marzu 2025,
–	wara li sema’ lil Alessandra Moretti fl-4 ta’ Ġunju 2025 u wara li kkunsidra d-dokumenti ppreżentati minnha skont l-Artikolu 9(6) tar-Regoli ta’ Proċedura tiegħu,
–	wara li kkunsidra l-informazzjoni addizzjonali pprovduta mill-Prosekutur Federali Belġjan, 
–	wara li kkunsidra l-Artikoli 8 u 9 tal-Protokoll Nru 7 dwar il-Privileġġi u l-Immunitajiet tal-Unjoni Ewropea kif ukoll l-Artikolu 6(2) tal-Att dwar l-elezzjoni tal-Membri tal-Parlament Ewropew b’suffraġju universali dirett, tal-20 ta’ Settembru 1976,
–	wara li kkunsidra s-sentenzi mogħtija mill-Qorti tal-Ġustizzja tal-Unjoni Ewropea fil-21 ta’ Ottubru 2008, fid-19 ta’ Marzu 2010, fis-6 ta’ Settembru 2011, fis-17 ta’ Jannar 2013, fid-19 ta’ Diċembru 2019 u fil-5 ta’ Lulju 2023[footnoteRef:1], [1:  Is-sentenza tal-Qorti tal-Ġustizzja tal-21 ta’ Ottubru 2008, Marra vs De Gregorio u Clemente, C-200/07 u C-201/07, ECLI:EU:C:2008:579; is-sentenza tal-Qorti Ġenerali tad-19 ta’ Marzu 2010, Gollnisch vs Il-Parlament, T-42/06, ECLI:EU:T:2010:102; is-sentenza tal-Qorti tal-Ġustizzja tas-6 ta’ Settembru 2011, Patriciello, C-163/10, ECLI:EU:C:2011:543; is-sentenza tal-Qorti Ġenerali tas-17 ta’ Jannar 2013, Gollnisch vs Il-Parlament, T-346/11 u T-347/11, ECLI:EU:T:2013:23; is-sentenza tal-Qorti tal-Ġustizzja tad-19 ta’ Diċembru 2019, Junqueras Vies, C-502/19, ECLI:EU:C:2019:1115; is-sentenza tal-Qorti Ġenerali tal-5 ta’ Lulju 2023, Puigdemont i Casamajó u oħrajn vs Il-Parlament, T-272/21, ECLI:EU:T:2023:373.] 

–	wara li kkunsidra l-Artikolu 5(2), l-Artikolu 6(1) u l-Artikolu 9 tar-Regoli ta’ Proċedura tiegħu,
–	wara li kkunsidra r-rapport tal-Kumitat għall-Affarijiet Legali (A10-0264/2025),
[bookmark: _Hlk210982066]A.	billi fis-27 ta’ Frar 2025, il-Prosekutur Federali Belġjan ħareġ talba għat-tneħħija tal-immunità ta’ Alessandra Moretti, Membru tal-Parlament Ewropew eletta fl-Italja, b’rabta mal-proċedimenti kriminali li se jitressqu kontriha;
B.	billi investigazzjoni li għaddejja fil-kuntest tal-hekk imsejħa affari ta’ “Qatargate” allegatament żvelat l-eżistenza ta’ organizzazzjoni kriminali fi ħdan l-istituzzjonijiet tal-Unjoni, b’mod partikolari fil-Parlament Ewropew, li l-għan tagħha kien li jxaħħam lill-Membri sabiex jiġi influwenzat il-proċess tat-teħid ta’ deċiżjonijiet tal-Parlament favur l-interessi ġeopolitiċi ta’ ċerti pajjiżi terzi; 
C.	billi dik l-investigazzjoni tidher li turi li għadd ta’ vantaġġi speċifiċi allegatament ġew offruti, aċċettati u saħansitra mitluba minn Alessandra Moretti; billi, skont l-informazzjoni pprovduta mill-Prosekutur Federali Belġjan, firxa ta’ tipi differenti ta’ evidenza ġiet allegatament miġbura mill-koakkużati u minn suspettati oħra taħt investigazzjoni ġudizzjarja dwar għadd ta’ vantaġġi speċifiċi li Alessandra Moretti fittxet u/jew kisbet; billi dik l-evidenza kienet allegatament ikkorroborata mid-diversi sejbiet tas-servizzi tal-pulizija; billi bi skambju għal dawk il-vantaġġi speċifiċi, Alessandra Moretti allegatament attendiet avvenimenti jew laqgħat fejn tkellmet favur il-Qatar wara li allegatament irċeviet istruzzjonijiet mhux biss b’mod passiv iżda fittxet b’mod attiv parir dwar x’azzjonijiet tista’ tieħu u tgħid fid-diskorsi tagħha, kif ukoll fejn u meta; billi allegatament ikkuntattjat ukoll b’mod proattiv lil Membri oħra, u offriet li tissostitwihom waqt ċerti voti relatati mal-Qatar; 
D.	billi Alessandra Moretti hija għalhekk suspettata li allegatament wettqet, bejn l-1 ta’ Lulju 2019 u l-10 ta’ Diċembru 2022, atti illegali li jistgħu jiġu kklassifikati skont il-liġi Belġjana bħala parteċipazzjoni fl-attività ta’ organizzazzjoni kriminali u tixħim passiv, reati kriminali skont l-Artikoli 324a u 324b u skont l-Artikoli 246 sa 250 tal-Kodiċi Kriminali Belġjan rispettivament; 
E.	billi, minn naħa, il-Parlament ma jistax jitqies bħala qorti u, min-naħa l-oħra, il-Membru ma jistax, fil-kuntest ta’ proċedura għat-tneħħija tal-immunità, jitqies bħala “akkużat”[footnoteRef:2]; [2:  Is-sentenza tal-Qorti Ġenerali tat-30 ta’ April 2019, Briois vs Il-Parlament, T-214/18, ECLI:EU:T:2019:266.] 

F.	billi l-għan tal-immunità parlamentari prevista fil-Protokoll Nru 7 dwar il-Privileġġi u l-Immunitajiet tal-Unjoni Ewropea huwa li tipproteġi lill-Parlament u lill-Membri tiegħu minn proċedimenti ġudizzjarji fir-rigward ta’ attivitajiet imwettqa fil-qadi tad-dmirijiet parlamentari u li huma inseparabbli minn dawk id-dmirijiet;
G.	billi l-Artikolu 8 tal-Protokoll Nru 7 dwar il-Privileġġi u l-Immunitajiet tal-Unjoni Ewropea jiddisponi li l-Membri tal-Parlament Ewropew m’għandhom ikunu suġġetti għal ebda forma ta’ investigazzjoni, detenzjoni jew proċedimenti ġudizzjarji, fir-rigward ta’ opinjonijiet espressi jew voti mogħtija minnhom fil-qadi ta’ dmirijiethom; billi l-Artikolu 8 tal-Protokoll Nru 7 dwar il-Privileġġi u l-Immunitajiet tal-Unjoni Ewropea jikkostitwixxi dispożizzjoni speċjali maħsuba biex tipproteġi l-libertà tal-espressjoni u l-indipendenza tal-Membri tal-Parlament Ewropew[footnoteRef:3]; billi l-allegazzjonijiet jikkonċernaw imġiba li tikkostitwixxi r-reati ta’ parteċipazzjoni allegata fl-attività ta’ organizzazzjoni kriminali u l-allegat tixħim passiv, li ma jistgħux jitqiesu bħala l-opinjonijiet espressi jew il-voti mogħtija ta’ Alessandra Moretti fil-qadi ta’ dmirijietha fid-dawl tal-objettiv u l-formulazzjoni tal-Artikolu 8 tal-Protokoll Nru 7 dwar il-Privileġġi u l-Immunitajiet tal-Unjoni Ewropea; [3:  Is-sentenza tal-Qorti tal-Ġustizzja tas-6 ta’ Settembru 2011, Patriciello, C-163/10, ECLI: EU:C:2011:543, il-punt 26;] 

H.	billi l-allegati reati ma jikkostitwux opinjoni espressa jew vot mogħti minn Alessandra Moretti fil-qadi ta’ dmirijietha skont it-tifsira tal-Artikolu 8 tal-Protokoll Nru 7 dwar il-Privileġġi u l-Immunitajiet tal-Unjoni Ewropea, u lanqas it-talba sussegwenti għat-tneħħija tal-immunità tagħha ma hija għalhekk relatata ma’ opinjoni espressa jew vot mitfugħ minnha fil-qadi ta’ dmirijietha skont it-tifsira tal-istess Artikolu 8; 
I.	billi l-Artikolu 9(1)(b) tal-Protokoll Nru 7 dwar il-Privileġġi u l-Immunitajiet tal-Unjoni Ewropea jiddisponi li l-Membri tal-Parlament Ewropew igawdu, fit-territorju ta’ kull Stat Membru ieħor barra dak tagħhom stess, l-immunità minn kull tip ta’ detenzjoni u minn proċedimenti legali;
J. 	billi, f’konformità mal-Artikolu 5(2) tar-Regoli ta’ Proċedura tiegħu, l-immunità parlamentari mhijiex privileġġ personali tal-Membru iżda garanzija tal-indipendenza tal-Parlament Ewropew kollu kemm hu u tal-Membri tiegħu;
K.	billi, skont it-talba, twettqet investigazzjoni ġudizzjarja fil-fond, kumplessa u fit-tul, u involviet, fost oħrajn, għadd kbir ta’ persuni u dmirijiet investigattivi mwettqa lil hinn mill-Belġju, inkluż barra mill-Unjoni, u ġie ssekwestrat ammont konsiderevoli ta’ tagħmir tal-kompjuter u l-kontenut tiegħu ġie analizzat; billi l-investigazzjoni li għaddejja kienet tikkonċerna diversi individwi, inklużi Membri tal-Parlament Ewropew, mhux biss Alessandra Moretti; billi għalhekk jidher li t-talba għat-tneħħija tal-immunità ta’ Alessandra Moretti ma għandhiex l-għeruq tagħha f’tentattiv li tagħmel ħsara lill-attività politika tagħha iżda hija, pjuttost, riżultat tal-investigazzjoni ġudizzjarja fil-fond u kumplessa msemmija hawn fuq;
L.	billi, f’dan il-każ, il-Parlament ma sab l-ebda evidenza ta’ fumus persecutionis, jiġifieri fi kliem ieħor li ma jidhirx li l-intenzjoni sottostanti tal-proċedimenti inkwistjoni hija li tiġi mminata l-attività politika ta’ Alessandra Moretti bħala Membru tal-Parlament Ewropew;
1.	Jiddeċiedi li jneħħi l-immunità ta’ Alessandra Moretti;
2.	Jagħti istruzzjonijiet lill-President tiegħu biex tgħaddi minnufih din id-deċiżjoni u r-rapport tal-kumitat responsabbli tiegħu lill-awtorità kompetenti tar-Renju tal-Belġju u lil Alessandra Moretti.





<PathFdR>RR\1334156MT.docx</PathFdR>		PE<NoPE>774.386</NoPE><Version>v02-00</Version>
MT	Magħquda fid-diversità	MT
PE<NoPE>774.386</NoPE><Version>v02-00</Version>	1/1	<PathFdR>RR\1334156MT.docx</PathFdR>
MT
<PathFdR>RR\1334156MT.docx</PathFdR>	1/1	PE<NoPE>774.386</NoPE><Version>v02-00</Version>
		MT
[bookmark: ProcPageRR][bookmark: _Toc216691481]INFORMAZZJONI DWAR L-ADOZZJONI MILL-KUMITAT RESPONSABBLI
	Data tal-adozzjoni
	3.12.2025
	
	
	

	Riżultat tal-votazzjoni finali
	+:
–:
0:
	16
8
1

	Membri preżenti għall-votazzjoni finali
	Maravillas Abadía Jover, Pascal Canfin, José Cepeda, Ton Diepeveen, Mario Furore, Mary Khan, Ilhan Kyuchyuk, Sergey Lagodinsky, Lukas Mandl, Mario Mantovani, Pascale Piera, René Repasi, Krzysztof Śmiszek, Adrián Vázquez Lázara, Axel Voss, Marion Walsmann, Michał Wawrykiewicz, Lara Wolters, Dainius Žalimas

	Sostituti preżenti għall-votazzjoni finali
	David Cormand, Arkadiusz Mularczyk, Gheorghe Piperea, Ernő Schaller-Baross, Alessandro Zan

	Membri skont l-Artikolu 216(7) tar-Regoli ta’ Proċedura preżenti għall-votazzjoni finali
	Ilia Lazarov




image1.png




